Kathrin Weßel

Kathrin Weßel (o.s. Ullrich, s. 14. elokuuta 1967 Annaberg, Itä-Saksa) on entinen saksalainen kestävyysjuoksija, joka edusti kilpaurallaan Itä-Saksaa. Hän menestyi erityisesti 10 000 metrin juoksussa.

Ullrich voitti ensimmäisen arvokisamitalinsa Rooman MM-kisoissa 1987, jolloin hän sijoittui 10 000 metrillä kolmanneksi ajalla 31.11,34. Seuraavana vuonna Soulin olympialaisissa hän oli samalla matkalla neljäs ajalla 31.29,27. Hän voitti viimeisen arvokisamitalinsa Splitin EM-kisoissa 1990, jolloin hän oli toinen 10 000 metrillä ajallaan 31.47,70.

Ullrich edusti seuratasolla SC Dynamo Berliniä. Aktiiviaikanaan hän painoi 54 kilogrammaa ja oli 169 senttimetriä pitkä.

Aiheesta muualla 
 

Itäsaksalaiset kestävyysjuoksijat
Vuonna 1967 syntyneet
Elävät henkilöt